荃灣好多好嘢食，夜晚黎到人少少想食下小菜，都聽過住荃灣嘅朋友講明記都幾好食，所以今晚就黎試吓啦。兩個人叫咗三個餸，每啲份量都唔少，尤其係個炸菇，菜單上邊正確個名就唔記得咗係咩喇😂，呢碟炸菇一上枱我哋都好有驚喜，因為估唔到真係咁大碟，基本上兩個人都預咗食唔晒架啦，真係好晒野😓。講返個味道先，雖然係炸，不過食落都唔算太油，我哋即刻叫咗支啤酒飲添，炸菇送啤酒真係岩晒👍🏼。至於炒菜同埋西檸雞，就無乜特別喇。